Z A P I S N I K

21. sjednice Vijeća Mjesnog odbora Sloboština, održane dana
24. siječnja 2023. godine u objektu mjesne samouprave Sloboština,
s početkom u 18:00 sati




NAZOČNI ČLANOVI VIJEĆA: Darko Konjiković, Goran Ratković, Josip Benko Milorad Blanuša, Danica Juričić Spasović, Mandica Lulić i Marijana Alagušić.


Predsjedava Goran Ratković, predsjednik Vijeća.	

Zapisnik vodi: Danica Juričić Spasović, potpredsjednica Vijeća
	

Sjednica će se snimati, bit će dostupan audio i video zapis navedene sjednice.
Svi vijećnici su upoznati s time i dali su usmeni pristanak.

Predsjednik konstatira da su na početku otvaranja Sjednice nazočni svi članovi Vijeća (7), što znači da Vijeće može pravovaljano odlučivati te otvara 21. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 7 glasova ˝ZA˝ Vijeće jednoglasno prihvaća tekst Zapisnika 20. sjednice održane 02. prosinca 2022. godine.



USVAJANJE DNEVNOG REDA

Predsjednik je nadopunio dnevni red u smislu da se točka 2. izmjeni na način da se razdijeli u dvije odvojene točke dnevnog reda. 

Nakon toga, Vijeće je jednoglasno izglasalo dnevni red sjednice. 



D n e v n i     r e d


1. Asfalterski program MO Sloboština za 2023.godinu - zaključak, donosi se
2. Zahtjev za uklanjanjem suhog stabla na lokaciji Zahradnikova 18 – zaključak, donosi se
3. Zahtjev za orezivnjem suhih grana na lokaciji Zahardnikova 17 – 21 (park strana kod dječjeg vrtića)- zaključak, donosi se
4. Uspostava dva okomita parkirališna mjesta za motocikle kod k.br.Vladimira Varićaka 9 - zaključak, donosi se
5. Zahtjev za povremeno korištenje prostora MS Sloboština za potrebe slijedećih stranki i udruga : Udruga umirovljenika „Novi Zagreb“, Udruga „Follow me“, Politička stranka „GLAS“, Politička stranka „HDZ“ i Politička stranaka „Zagreb je naš“ i politička stranka ''HSS'' – zaključak, donosi se.
6. Pitanje, prijedlozi, obavijesti.




[bookmark: _Hlk93764988]Ad. 1. Asfalterski program MO Sloboština za 2023.godinu - zaključak, donosi se

Predsjednik otvara sjednicu informacijom o budžetu za asfalterske radove u naselju Sloboština. 

Vijećnicu su raspravljali  o Asfalterskom program MO Sloboština za 2023.godinu. Obzirom na brojnost zahtjeva za  asfalterskim radovima i uređenjem dodatnih parkirnih polja u naselju, projekti znatno nadilaze iznos predviđenog budžeta MO Sloboština za ove namjene, te su vijećnici u raspravi suglasni da se raspoloživa sredstva iz asfalterskog programa za 2023.g. iskoriste za sanaciju kolnika i nogostupa u Miškininoj uici.


VMO Sloboština slaže se s navedenim prijedlogom i jednoglasno donosi :


Z A K LJ U Č A K
O asfalterskom programu MO Sloboština za 2023.g. - zaključak, donosi se


1. Vijeće Mjesnog odbora Sloboština raspravljalo je o asfalterskom program MO Sloboština za 2023.godinu.

2. Vijeće Mjesnog odbora Sloboština donijelo je zaključak po kojem će sredstva iz Asfalterskog programa za 2023g. biti u cijelosti (34.006,00 EUR) iskorištena za realizaciju jednog od projekata iz PKA za 2023g., i to za projekt sanacije kolnika u Miškininoj ulici.

3. Ovaj Zaključak dostavlja se Vijeću Gradske četvrti Novi Zagreb – istok i podružnici ZG Holdinga – Zagrebačke ceste.


Ad.2. Zahtjev za uklanjanjem suhog stabla na lokaciji Zahradnikova 18 – zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik VMO Goran Ratković izvijestio je vijećnike o izvršenom očevidu od nadležnih gradskih službi na lokaciji iz naslova, na kojem je utvrđeno da je stablo lipe desno od klupice na ulazu u pješašku zonu Zahradnikove ulice (južna strana) bolesno i da ga se treba ukloniti. Svi vijećnici su se u raspravi složili da je takvo stablo potencijalno opasno po građane, koji prolaze pored stabla i da ga se treba što prije ukloniti. U raspravi je, također, istaknuto da, ukoliko ima sličnih primjera nužnog uklanjanja stabala koja ugrožavaju život ili imovinu, građani mogu i samostalno reagirati prema nadležnom gradskom uredu – Odsjeku za zelenilo, ili u slučaju nužnog orezivanja grana prema poduzeću Zrinjevac d.o.o.
Ovakve zahtjeve nadležnim uredima i gradskim poduzećima građani također mogu uputiti i  preko predstavnika stanara ili zahtjevom preko VMO Sloboština.


Vijećnici su suglasni s prijedlogom za uklanjanjem bolesnog stabla, te nakon provedene rasprave Vijeće jednoglasno donosi:


Z A K LJ U Č A K
o Zahtjevu za uklanjanjem suhog stabla na lokaciji Zahradnikova 18 – zaključak, donosi se

1. Vijeće Mjesnog odbora Sloboština raspravljalo je o zahtjevu za uklanjanjem suhih stabala na lokaciji Zahradnikova 18.

2. Vijeće MO Sloboština je donijelo zaključak kojim traži uklanjanje bolesnog stabla lipe na lokaciji Zahradnikova 18 (desno od klupice) jer je takvo stablo potencijalno opasno po građane koji prolaze kroz pješačku zonu, a u neposrednoj blizini stabla. Pregled stabla na očevidu je izvršila gđa. Martina Ivanović iz Odsjeka za zelenilo.

3. Ovaj Zaključak dostavlja se Vijeću Gradske četvrti Novi Zagreb – istok te Odsjeku za zelene površine u nadležnom gradskom uredu.


Ad. 3.  Zahtjev za orezivnjem suhih grana na lokaciji Zahardnikova 17 – 21 (park strana kod dječjeg vrtića)- zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik VMO Goran Ratković izvijestio je vijećnike o problemu suhih grana na navedenoj lokaciji, a temeljem višakratnih prijava građana gdje su građani uočili kako su već u par navrata suhe grane sa stabala pale u park koji koristi DV Sloboština što je iznimno opasno za djecu iz vrtića koja se igraju u tom parku. Vijećnici su se nakon kraće rasprave složili da se hitno treba provesti očevid i orezivanje suhih grana od strane tvrtke Zrinjevac d.o.o. na navedenoj lokaciji.
Tijekom rasprave vijećnik Milorad Blanuša postavio je pitanje koja je procedura s upitima građana koji žele sami posaditi drvo? Istaknuto je da se građani za dopuštenje lokacije sadnje drveta s takvim upitima također trebaju obratiti nadležnom gradskom uredu – Odsjeku za zelene površine


Nakon provedene rasprave  Vijeće jednoglasno donosi:  


Z A K LJ U Č A K
O zahtjevu za orezivnjem suhih grana na lokaciji Zahardnikova 17 – 21 (park strana kod dječjeg vrtića)- zaključak, donosi se

1. Vijeće Mjesnog odbora Sloboština raspravljalo je o zahtjevu za orezivanjem suhih grana na lokaciji Zahradnikova 17-21 (park strana kod dječjeg vrtića).

2. Vijeće MO Sloboština je donijelo zaključak kojim traži očevid od strane tvrtke Zrinjevac d.o.o., te hitno orezivanje suhih grana na navedenoj lokaciji Zahradnikova 17-21 (park strana kod dječjeg vrtića) jer su suhe grane opasne po korisnike parka, a ponajviše za djecu iz DV Sloboština, koja taj park svakodnevno koriste za svoju igru.

3. Ovaj Zaključak dostavlja se Vijeću Gradske četvrti Novi Zagreb – istok te tvrtki Zrinjevac d.o.o..
.

 

Ad.4.   Uspostava dva okomita parkirališna mjesta za motocikle kod k.br.Vladimira Varićaka 9 - zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović


Vezano na zaključak VMO Sloboština kojim se zatražila uspostava parkirališnih mjesta za motocikle, Gradski ured za obnovu, izgradnju, graditeljstvo i komunalne poslove predlaže prenamjenu dva parkirna mjesta za motocikle na spomenutoj adresi.
U raspravi je istaknuto da na istoj lokaciji ostaju tri mjesta za dostavu koja će se koristiti u naredno vrijeme, jer će u drugoj polovici 2023. glavna sloboštinska pješačka zona (na trgu)  zatvoriti za prometovanje vozilima, odnosno promet će biti reguliran posebnim parkirnim stupićima i dozvolama za ulazak vozilima pravnih subjekata, hitnih i gradskih službi te stanovnicima naselja uz posebne dozvole. 

Vijećnici su suglasni s prijedlogom te se nakon kraće rasprave jednoglasno donosi:  


Z A K LJ U Č A K
o uspostavi dva okomita parkirališna mjesta za motocikle kod k.br.Vladimira Varićaka 9 - zaključak, donosi se


1. Vijeće Mjesnog odbora Sloboština raspravljalo je o uspostavi dva okomita parkirališna mjesta za motocikle kod k.br.Vladimira Varićaka 9

2. Vijeće MO Sloboština je donijelo zaključak, kojim je suglasno sa prijedlogom Gradskog ured za obnovu, izgradnju, graditeljstvo i komunalne poslove, KLASA: 340-08/22-002/1767, kojim taj ured predlaže uspostavu dva okomita parkirna mjesta za motocikle na spomenutoj adresi.

3. Ovaj Zaključak dostavlja se Vijeću Gradske četvrti Novi Zagreb – istok.



Ad.5.  Zahtjev za povremeno korištenje prostora MS Sloboština za potrebe slijedećih stranki i udruga : Udruga umirovljenika „Novi Zagreb“, Udruga „Follow me“, Politička stranka „GLAS“, Politička stranka „HDZ“ i Politička stranaka „Zagreb je naš“ – zaključak, donosi se.

Nakon uvodne riječi Predsjednika Vijeća, gdje je istaknuto da je većina korisnika prostora ponovo zatražilo iste termine za povremeno korištenje prostora MS Sloboština, koje su imali i do sada, nije bilo dodatnih pitanja, nego se odmah prionulo glasanju.

Vijeće nakon razmatranja zahtjeva i kraće rasprave jednoglasno donosi:


Z A K LJ U Č A K
o zahtjevima za povremeno korištenje prostora MS Sloboština za potrebe slijedećih stranki i udruga : Udruga umirovljenika „Novi Zagreb“, Udruga „Follow me“, Politička stranka „GLAS“, Politička stranka „HDZ“ i Politička stranaka „Zagreb je naš“, Politička stranka ''HSS'' – zaključak, donosi se.


1. Vijeće Mjesnog odbora Sloboština raspravljalo je o zahtjevima za povremeno korištenje prostora MS Sloboština za potrebe stranaka i udruga iz naslova.

2. Vijeće MO Sloboština je donijelo zaključak, kojim se odobrava korištenje prostora MS Sloboština na rok od 12 mjeseci (01.01.2023. -31.12.2023.), kako slijedi:

Udruga umirovljenika ''Novi Zagreb'' - 
ponedjeljak i petak – velika dvorana od 11-12h.
ponedjeljak – mala dvorana 10-13h.
četvrtak – mala dvorana od 15-18h.
subota – mala dvorana 16-20h (prva subota u mjesecu)

Udruga ''Folow me'' - 
subota – velika dvorana od 16-19h

Politička stranka ''GLAS'' - 
ponedjeljak – mala dvorana od 19-21h.

Politička stranka ''HDZ'' – 
srijeda – velika dvorana od 16-18h.
četvrtak – mala dvorana od 18-20h.

Politička stranka ''Zagreb je naš'' - 
četvrtak – velika dvorana od 19-22h.

Politička stranka 'HSS' - 
petak – mala dvorana od 18-19h.
3. Ovaj Zaključak dostavlja se Vijeću Gradske četvrti Novi Zagreb – istok


Ad. 6. Pitanja, prijedlozi, obavijesti.

Predsjednik VMO Goran Ratković izvijestio je da je uspio stupiti u kontakt s vlasnikom zapuštene parcele iza pekare, g. Srećkom Dedovićem, te ga upozorio da mora održavati površinu koja je postala toliko zapuštena da higijenski ugrožava naselje. Vlasnik parcele je primio opomenu na znanje i iskazao namjeru da počisti i uredi parcelu.

Vijećnici su u nastavku razgovora predložili da se nakon nedavno postavljene rasvjetne lampe s jedne strane pješačkog prijelaza kod crkve (Ul. V. Varićaka-Ul K. Zahradnika), uskoro zatraži postavljanje rasvjetne lampe i s druge strane istog pješačkog prijelaza, jer nije postignuto zadovoljavajuće osvjetljenje niti sigurnost za pješake na tom frekventnom, a zamračenom pješačkom prijelazu.

Obzirom da više nije bilo pitanja i prijedloga predsjednik Vijeća zaključuje sjednicu u 19:03h.





KLASA: 024-08/23-003/195
URBROJ: 251-13-11-9-23-2
Zagreb, 24. siječanj 2023. 




Zapisnik sastavila:							
Danica Juričić Spasović

